Ηρακλής Ζουμπουλάκης

Ο Ηρακλής Δ. Ζουμπουλάκης (Οίτυλο Λακωνίας, 1896- Αθήνα, 27 Οκτωβρίου 1953) ήταν Έλληνας στρατιωτικός και πολιτικός. Υπηρέτησε ως βουλευτής και πέθανε αιφνιδίως όντας εν ενεργεία βουλευτής.

 Βιογραφία 
Πολέμησε γενναία σε όλους τους πολέμους. Υπηρέτησε στο ιππικό και ως στρατιωτικός ακόλουθος στην ΆγκυραΣπ. Μαρκεζίνης, "Πολιτική Ιστορία της Νεοτέρας Ελλάδος", 1978, σελ. 344. και αποστρατεύτηκε μετά τον Πόλεμο του 1940-41 με το βαθμό του Υποστράτηγου σε πολεμική διαθεσιμότητα. Εξελέγη βουλευτής Λακωνίας με το Λαϊκόν Κόμμα στις εκλογές του 1946, συγκεντρώνοντας 6.442 ψήφουςεφημερίδα "Εμπρός", 4/4/1946, σελ. 2.. Ήταν από τους βουλευτές που ζήτησαν να ρυθμιστεί το θέμα της βασιλείας βάσει των συνταγματικών θεσμών και ένας από τους 17 βουλευτέςΕμπρός, φ. 28/10/1953, σελ.1 που προσχώρησαν στο Νέον Κόμμα (1947-51). Στις εκλογές του 1952 εξελέγη βουλευτής Επιδαύρου Λιμηράς με τον Ελληνικό Συναγερμό.  

Πέθανε σε ηλικία 57 ετών από καρδιακή προσβολή τρία λεπτά μετά την αγόρευσή του κατά τη συνεδρίαση της Επιτροπής Εξουσιοδοτήσεως (της οποίας ήταν αναπληρωματικό μέλος από το 1947) μέσα στην αίθουσα της Βουλήςεφημερίδα "Ελευθερία", φ. 28/10/1953, σελ. 8.. 
Ήταν παντρεμένος με τη Σοφία Ζουμπουλάκη, χωρίς παιδιά. Κηδεύτηκε στον Μητροπολιτικό Ναό Αθηνών. Έπειτα από αναπληρωματική εκλογή το Δεκέμβριο του 1953, την έδρα του στην περιφέρεια Επιδαύρου Λιμηράς κέρδισε ο Ιωάννης Λύρας του Ελληνικού Συναγερμού.

 Παραπομπές 

Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Λακωνίας
Κατηγορία:Βουλευτές Επιδαύρου Λιμηράς
Κατηγορία:Έλληνες αξιωματικοί του ιππικού
Κατηγορία:Βουλευτές εκλεγμένοι με το Λαϊκό Κόμμα